Ի՞նչ է անհրաժեշտ Վաշինգտոնին։ Վաշինգտոնը նույնպես ներգրավված է մի քանի միջազգային ճգնաժամերի կարգավորման գործում՝ ամենատարբեր ձեւաչափերով։ Դրանցից մի քանիսում Վաշինգտոնը Ռուսաստանի կարիքը չունի։ Օրինակ, Հյուսիսային Կորեայի հարցում, քանի որ այստեղ որոշակի առաջընթաց կա եւ այս հարցում ԱՄՆ-ի համար առավել կարեւոր է Չինաստանի գործոնը։ Մերձավոր Արեւելքում եւ Արաբական աշխարհում Վաշինգտոնն առավելապես ունի Իսրայելի, Թուրքիայի եւ Սաուդյան Արաբիայի ռազմավարական աջակցության կարիքը, քան Ռուսաստանինը: ԱՄՆ մեկ այլ մարտահրավերի` Իրանի պարագայում Ռուսաստանը գործողություններ իրականացնելու մեծ դաշտ չունի, դրա համար էլ այս հարցով Մոսկվան շատ օգտակար լինել չի կարող։ Պակիստանի հարցում Չինաստանն է ԱՄՆ-ի անփոխարինելի գործընկերը, իսկ Աֆղանստանի ռազմավարությունը արդեն Վաշինգտոնն ընդունել եւ իրագործում է: